గబ్రియేలా మిస్ట్రాల్
గబ్రియేలా మిస్ట్రాల్ () (7 ఏప్రిల్ 1885 - 10 జనవరి 1957) సుప్రసిద్ధ స్పానిష్ కవయిత్రి. ఆమె సాహిత్యానికి ప్రతిష్ఠాత్మక నోబెల్ బహుమతిని పొందారు. లాటిన్ అమెరికాలో జన్మించిన తొలి నోబెల్ బహుమతి స్వీకర్తగా ఆమె చరిత్ర సృష్టించారు. కష్టాలమయమైన జీవితాన్ని గడపవలసి వచ్చినా కవిత్వంతో సాంత్వన పొందారు.
గబ్రియేలా మిస్ట్రాల్ అసలు పేరు లుసిల గొడొయ్ అల్చయాగ. ఏప్రిల్ 7, 1885లో లాటిన్ అమెరికా ప్రాంతానికి చెందిన చిలీ దేశంలో జన్మించారు. తండ్రి జూఅన్ గెరొనిమొ గొడొయ్ విల్లన్యువ వృత్తిరీత్యా ఉపాధ్యాయుడు. తల్లి పెట్రొనిల అల్చయగ దర్జీగా పనిచేస్తూ దేశదిమ్మరి కవిత్వాన్ని రచించారు. మిస్ట్రాల్ వ్యక్తిగత జీవితం కష్టాలమయంగా సాగింది. ఆమె తండ్రి మూడేళ్ళ ప్రాయంలోనే కుటుంబాన్ని వదిలిపెట్టేశారు. పదహారేళ్ళ వయసులోనే ఆర్థిక స్థితి కారణంగా పల్లెలో ఉపాధ్యాయనిగా చేరారు. ఆ సమయంలో రైల్వేలో ఉద్యోగిగా పనిచేసే రోమెలియో ఉరేటాని ప్రేమించింది. అయితే అతను కొద్దికాలంలోనే ఆత్మహత్య చేసుకుని మృతిచెందారు. మరణించినప్పుడు అతని జేబులో మిస్ట్రాల్ రాసిన లేఖ మాత్రమే దొరికింది. ఆ ఘటనకు కలతచెందిన ఆమె జీవితాంతం అవివాహితగానే ఉండిపోయింది. గబ్రియేలా పెంచుకున్న కొడుకు కూడా యుక్త వయసులో మరణించారు. ఈ విషాదాలు ఆమె వ్యక్తిత్వంపై, తద్వారా కవిత్వంపై ముద్రవేశాయి. వివిధ ఉద్యోగాలు నిర్వహించి, పలు పదవులు చేపట్టిన గబ్రియేలా జీవితమంతా కవిత్వాన్ని రచించారు. జనవరి 10, 1957లో అమెరికాలో కాన్సర్ వ్యాధి కారణంగా మరణించారు.
చాడ్ మైఖేల్ ముర్రే
చాడ్ మైఖేల్ ముర్రే (జననం ఆగష్టు 24, 1981) ఒక అమెరికా నటుడు, మాజీ ఫ్యాషన్ మోడల్ మరియు స్పోక్స్ పర్సన్ (వ్యక్తిగతంగా ఒక వ్యక్తి కోసం కానీ ఒక వ్యవస్థ కోసం కానీ మాట్లాడు వ్యక్తి). ముర్రే "ఏ సిండ్రెల్లా స్టొరీ" చిత్రంలో హిలరి డఫ్ తో చేసిన ఆస్టిన్ అమెస్ పాత్ర ఆయనకు అంతర్జాతీయంగా మంచి పేరుని తెచ్చింది. అతను ది CW టీన్ అనే ఒక దూరదర్శన్ విభాగంలో వచ్చిన "ఒన్ ట్రీ హిల్" అనే ఒక యువ నాటక ధారావాహికలో లుకాస్ స్కాట్ అనే ప్రధాన పాత్ర పోషించారు. అంతే కాకుండా, వాణిజ్యపరంగా విజయవంతమైన "ఫ్రీకి ఫ్రైడే" మరియు "హౌస్ అఫ్ వాక్స్" వంటి చిత్రాలలో నటించటం వలన అటు యువతలో మరియు ఇటు పెద్దలలో కూడా మంచి ఆదరణ పొందారు. ముర్రే టీన్ ఛాయిస్ అవార్డు ప్రతిపాదనలు మరియు అనేక ప్రధానమైన వార్త సంచికలు "రోలింగ్ స్టన్" , "పీపుల్" , "వానిటీ ఫెయిర్" మరియు "ఎంటర్టైన్మెంట్ వీక్లీ" వంటి సంచికలపై ఆయన ముఖచిత్రం ప్రచురించిన ఘనత సాధించారు.